b'\n_START_ARTICLE_\n\xc3\x85nden fra 1914\n_START_PARAGRAPH_\n\xc3\x85nden fra 1914 (tysk: Augusterlebnis) var den angivelige feiringen i det tyske keiserrike ved utbruddet av f\xc3\xb8rste verdenskrig. Mange individer husket euforien som br\xc3\xb8t ut den 4. august 1914, etter at alle partiene i Riksdagen, inkludert det tidligere antimilitaristiske Sozialdemokratische Partei Deutschlands (SPD), st\xc3\xb8ttet krigskreditter i en enstemmig avstemning, senere referert til som Burgfrieden. Mange, deriblant i middelklassen, trodde at Tyskland hadde avsluttet flere ti\xc3\xa5r med bitter innenrikspolitisk konflikt. De millit\xc3\xa6re seirene de f\xc3\xb8lgende ukene, som viste hva Tyskland kunne oppn\xc3\xa5 n\xc3\xa5r det var forent, og som antydet at krigen skulle bli kortvarig, styrket euforien. Mange p\xc3\xa5 den politiske h\xc3\xb8yresiden trodde (og fortsatte \xc3\xa5 tro inn i nazitiden) at disse ukene av krig var Tysklands fineste tid, og tilsvarte 1789 i Frankrike. Frem til 1990-\xc3\xa5rene tok de fleste historikere opp minnet om \xc3\xa5nden fra 1914, og hevdet at entusiasmen i august 1914 var universell.'